สวัสดีค่า ช่วงอาทิตย์ก่อนมีอาการทานข้าวไม่ลงกับหายใจไม่อิ่ม ตอนนี้ทานข้าวได้มากขึ้น แต่เวลาทานข้าวอิ่มกับตอนออกกำลังกายแล้วหายใจเข้าออกแรงๆรู้สึกจะคลื่นไส้ค่ะ(ปกติออกกำลังสมำเสมอและไม่หนักมากค่ะ) ควรปฏิบัติอย่างไรบ้างคะ
สวัสดีค่ะ อาการกินข้าวไม่ลง รู้สึกหายใจไม่ค่อยอิ่มนั้น อาจจะเกิดจาก โรคของทางเดินหายใจตีบต่างๆ เช่นหอบหืดหรือถุงลมโป่งพองที่กำเริบ การติดเชื้อในทางเดินหายใจเช่นหลอดลมอักเสบ ปอดติดเชื้อ การมีสิ่งแปลกปลอมอุดกั้นทางเดินหายใจ หรืออาจเกิดจาก ภาวะหัวใจวาย อาจจะมีนอนราบไม่ได้ ขาบวมร่วมด้วย เกิดหลังการออกกำลังกายหรือออกแรงหนักๆ หรือถ้าเป็นลักษณะคลื่นไส้อาเจียนเป็นหลัก มีแสบร้อนกลางอกทำให้หายใจไม่อิ่มตามมา อาจนึกถึงภาวะกรดไหลย้อนได้เช่นกันในเบื้องต้นควรพักการทำงานหนักๆไปก่อน ถ้ามีอาการให้รีบนั่งพักในที่ที่มีอากาศถ่ายเทได้ดี ไม่กินแล้วลงนอนทันที ให้นั่งหัวสูงไว้ก่อนอย่างน้อย 3 ชั่วโมงและควรไปพบแพทย์ถ้ารู้สึกเหนื่อยหอบ หายใจไม่ทัน แสบร้อนกลางอกมาก คลื่นไส้อาเจียนเยอะจนกินได้น้อยและอ่อนเพลีย